EkBass/fiwiki-20250220-pages-articles huggingface dataset:
Ruud Kaiser

Ruud Kaiser (s. 26. joulukuuta 1960 Amsterdam) on alankomaalainen jalkapallovalmentaja ja entinen hyökkääjä. == Ura pelaajana == Kaiser aloitti pelaajauransa AFC Ajaxin organisaatiossa, mutta ei onnistunut vakiinnuttamaan paikkaansa pelaavassa kokoonpanossa. Hän edusti joukkuetta yhdeksässä Eredivisie-ottelussa 1978–80, kunnes siirtyi belgialaiseen Royal Antwerpeniin. Hän onnistui debyyttikaudellaan belgialaisseurassa hyvin ja iski kauden aikana 10 maalia. Hän siirtyi 1981 Coventry Cityyn, mutta Englannin valloitus ei sujunut hyvin ja 1982 Kaiser jatkoi uraansa ranskalaisessa OGC Nicessä. Kahden Ranskassa vietetyn kauden jälkeen Kaiser palasi kotimaahansa FC Den Boschin joukkueeseen. Hän edusti seuraa neljän kauden ajan Eredivisiessä. Den Boschista Kaiser siirtyi SVV:hen ja KFC Dessel Sportiin, jossa lopetti uransa vuonna 1991. == Ura valmentajana == Pelaajauransa jälkeen Kaiser on toiminut valmentajana ja saavuttanut mainetta erityisesti työstään nuorten pelaajien kanssa. Pelaajauransa jälkeen hän liittyi TOP Ossin organisaatioon, jossa työskenteli erilaisissa kehitystehtävissä. Varsinaisen valmentajadebyyttinsä hän teki 1997 RBC Roosendaalissa. Hän valmensi seuraa Eerste Divisiessä, mutta tulokset jäivät varsin vaatimattomiksi. Vuonna 1999 Kaiser siirtyi Alankomaiden jalkapalloliiton palvelukseen ja toimi olympiajoukkueen apuvalmentajana siirtyen 2001 alle 17-vuotiaiden maajoukkuevalmentajaksi. Kaiserin johdolla sellaiset nuoret pelaajanalut kuin Rafael van der Vaart, Wesley Sneijder, Robin van Persie, Nigel de Jong ja Arjen Robben voittivat alle 17-vuotiaiden EM-hopeaa ja MM-pronssia vuonna 2005. Alankomaiden liitosta Kaiser siirtyi 2006 Chelsean palvelukseen akatemian valmentajaksi. Kesäkuussa 2008 Kaiser siirtyi saksalaisen Dynamo Dresdenin päävalmentajaksi. Kaiserin johdolla Dynamo sijoittui 3. Ligassa yhdeksänneksi kauden päätteeksi. Seuraavan kauden kehno alku, kuusi tappiota ja vajoaminen putoamiskamppailuun johtivat kuitenkin lopulta potkuihin lokakuussa 2009. Kaudeksi 2010/11 Kaiser palasi valmennustehtäviin 3. Ligassa pelaavan 1. FC Magdeburgin päävalmentajana. Menestys jäi Kaiserin alaisuudessa odotuksia heikommaksi ja hän sai potkut jo maaliskuussa 2011. Heinäkuussa 2011 Kaiser jatkoi uraansa belgialaisseura Liersen teknisenä johtajana. Kahden johtotehtävissä vietetyn vuoden jälkeen Kaiser palasi kesällä 2013 valmentajaksi Eerste Divisiessä pelaavaan FC Den Boschiin. Kaiserin johdolla Den Bosch sijoittui kaudella 2013/14 Eerste Divisiessä neljänneksi ja karsi noususta liigaan, muttei lopulta onnistunut nousemaan sarjaporrasta ylemmäs. Kaudella 2014/15 joukkue pelasi heikosti ja vajosi sarjan häntäpäähän. Huonot tulokset johtivat Kaiserin potkuihin helmikuussa 2015. === Meriitit valmentajana === * U17 EM- hopeaa: 2005 * U17 MM-pronssia: 2005 ==Lähteet== Luokka:Alankomaalaiset jalkapallovalmentajat Luokka:Alankomaalaiset jalkapalloilijat Luokka:Vuonna 1960 syntyneet Luokka:Elävät henkilöt
Bristol Evening Post

Bristol Evening Post on Bristolin alueella ilmestyvä sanomalehti. Se sisältää kaupunkiin liittyviä uutisia, sekä artikkeleja koko Bristolin alueelta, Pohjois-Somersetistä ja Etelä-Gloucestershirestä. Bristol Evening Postin painokset julkaistaan öisin. Kahden tähden painos jaetaan syrjäseuduilla oleville vähittäiskauppiaille ja kolmen tähden painos lehden päälevikkialueen vähittäiskauppiaille. Lehden kanssa samassa talossa toimii myös sen sivulehti News Direct, joka tarjoaa lukijoilleen lehden kotiin kannon. Bristol Evening Postilla on oma viihdesivusto nimeltään Crackerjack ja torstaisin ilmestyvä 20-sivuinen liite. Crackerjack-sivustolla on muun muassa uutisia, musiikki-, taide- ja elokuva-arvosteluja. Toukokuussa 2009 ilmoitettiin, ettei Bristol Evening Post tai Western Daily Press -lehtiä painettaisi enää Bristolissa, vaan painot siirrettäisiin Oxfordshireen. == Aiheesta muualla == *Virallinen nettisivu Luokka:Brittiläiset sanomalehdet Luokka:Bristol
Pampasirkku

Pampasirkku (Embernagra platensis) on Etelä-Amerikassa tavattava tangaroihin kuuluva varpuslintu. __NOTOC__ == Koko ja ulkonäkö == Pampasirkku on suurikokoinen sirkku, kooltaan 21-23 cm. Laji on selästään ja siivistään väritykseltään oliivinvihreä, selässä on myös tummia raitoja osalla alalajeista. Pää on pampasirkulla harmaa. Nokka on suurikokoinen ja oranssi. Rinnastaan ja vatsastaan lintu on vaaleanharmaa. Pampasirkku muistuttaa ulkonäöltään bahianpampasirkkua (Embernagra longicauda), jolla on lyhyempi pyrstö ja päässä on oliivinvihreitä höyheniä. == Levinneisyys ja elinympäristö == Pampasirkkua tavataan Boliviassa, Brasiliassa, Paraguayssa, Uruguayssa sekä Argentiinassa. Lajin elinympäristöä ovat kosteat ruohikot, pensaikot ja soiset alueet. Elinympäristöt sijaitsevat yleensä alle 2 500 metrin korkeudella merenpinnasta. == Elintavat == Pampasirkut liikkuvat yleensä pareittain tai pieninä ryhminä. Pampasirkku rakentaa heinistä kuppimaisen pesän ruohikkoon. Munat ovat vaaleanpunertavia ja ruskeapilkullisia. Pampasirkun ravinto koostuu siemenistä ja hyönteisistä. Talvikaudella siemenet muodostavat ravinnosta 60 % ja hyönteiset 39 %. Koiraat syövät yleensä enemmän hyönteisravintoa kuin naaraat. == Lähteet == Luokka:Tangarat
Oulun aikuislukio

Oulun aikuislukio on nuorten ja aikuisten luokaton oppilaitos, jossa opiskelu tähtää perusasteen ja lukion suorittamiseen tai erillisten aineiden oppimäärien suorittamiseen. Lukio sijaitsee Kastellin monitoimitalon yhteydessä. == Aiheesta muualla == * Oulun aikuislukion kotisivut Luokka:Oulun lukiot Luokka:Suomen aikuislukiot
Klara (kaupunginosa)

Klara ( tai Klara) on vanhentunut nimitys Tukholman keskustassa sijaitsevalle alueelle, joka käsittää suunnilleen Norrmalmin kaupunginosan eteläisen osan. Klara tarkoittaa yleensä Vasagatanin, Klarabergsgatanin, Drottninggatanin ja Fredgatanin rajaamaa aluetta. Kirkon hallinnollinen alue Klaran seurakunta (lakkautettu 1988) muodosti hieman laajemman alueen. Aiemmin Klara tunnettiin monien taiteilijoiden asuinalueena.Gunnar Balgård: Bohemerna som eldade för kråkorna. Västerbottens-Kuriren 16.3.2007. 1960-luvulle saakka suurin osa tukholmalaisten lehtien pääkonttoreista sijaitsi alueella. Yhtenä syynä tähän oli sijainti rautatieaseman lähellä. Suurin osa Klaran vanhoista taloista purettiin 1950-, 1960- ja 1970-luvuilla osana Norrmalmin uudelleenjärjestelyä ja korvattiin moderneilla rakennuksilla. Alueen kaupunkikuva ja asukkaat muuttuivat hyvin erilaisiksi. ==Säilyneitä vanhoja rakennuksia Klarassa== *Adelcrantzin palatsi, Karduansmakargatan 8 *Perintöruhtinaan palatsi, Ruotsin ulkoministeriön toimipaikka *Gustav Hornin palatsi, Fredsgatan 2 *Klaran vanha koulu *Klaaran kirkko ==Lähteet== == Aiheesta muualla == Luokka:Tukholman kaupunginosat
Carol C. Kuhlthau

Carol Collier Kuhlthau tai vaihtoehtoisesti Carol C. Kuhlthau (s. 2. joulukuuta 1937 New Brunswick New Jersey) on käyttäjäkeskeisen tiedonhaun, oppimisen ja koulukirjastotoiminnan tutkija. Kuhlthau nimettiin emeritaprofessoriksi Rutgersin yliopiston Kirjasto- ja informaatiotieteiden laitokselle vuonna 2006, ja hän työskentelee yksikössä CISSL Center for International Scholarship in School Libraries.https://comminfo.rutgers.edu/kuhlthau-carol-c ==Lähteet== Luokka:Yhdysvaltalaiset tieteilijät Luokka:Vuonna 1937 syntyneet Luokka:Elävät henkilöt
Carlos Ruiz

Carlos Ruiz -nimisiä henkilöitä: * Carlos Arruza (oik. Carlos Ruiz Camino), meksikolainen härkätaistelija * Carlos David Ruiz, argentiinalainen jalkapalloilija * Carlos Joaquín Ruiz, panamalainen baseballpelaaja * José Carlos Ruiz, meksikolainen näyttelijä * Carlos Humberto Ruiz Gutiérrez, guatemalalainen jalkapalloilija * Carlos Ruiz Herrero, espanjalainen jalkapalloilija * Carlos Ruiz Zafón, espanjalainen kirjailija.
Venue

Venue oli vuonna 1982 perustettu brittiläinen aikakauslehti, joka ilmestyy Bristolin ja Bathin alueilla. Sen perustivat toisessa bristolilaisessa lehdessä, Out Westissä, työskennelleet toimittajat. Alussa joka toinen viikko julkaistu Venue sai mainetta laadullaan ja paikallisia taiteilijoita koskevilla artikkeleillaan, ja se oli mukana Ashton Court Festivalin uudelleen käyttöönotossa. Kulttuuritoiminnan lisäksi Venue käsitteli muita paikallisia asioita, kuten terveyttä, politiikkaa ja ympäristöä. Lehdessä oli myös huumoria ja satiiria. Vuonna 2000 Venue myytiin Bristol United Press -yritykselle, joka on nykyään Northcliffe Median omistuksessa. Myynti oli kiistelty aihe lukijoiden, mainostajien ja henkilökunnan keskuudessa, sillä esimerkiksi Daily Mail -lehden poliittinen ajattelutapa oli täysin päinvastainen kuin Venuen. Vuonna 2001 Venue alkoi ilmestyä viikoittain. Lehti lakkautettiin keväällä 2012. == Aiheesta muualla == *Venuen virallinen nettisivu Luokka:Brittiläiset aikakauslehdet
Villa Nah

Villa Nah on suomalainen pop-yhtye. Yhtyeeseen kuuluvat laulaja ja säveltäjä Juho Paalosmaa sekä perkussioista vastaava Tomi Hyyppä. Villa Nahin äänimaailman on kuvailtu saaneen vaikutteita 1980-luvun syntikkapopista. Keys of Life julkaisi maaliskuussa 2010 Jori Hulkkosen tuottaman debyyttialbumin Origin. Albumi nousi Suomen virallisen albumilistan seitsemännelle sijalle julkaisuviikollaan. == Diskografia == === Studioalbumit === * * === EP:t === * * * === Singlet === * ”Remains of Love / Benny’s Burning” (2010) ==Lähteet== ==Aiheesta muualla== * Luokka:Suomalaiset popyhtyeet
Vesanoja

Vesanoja on kylä Somerniemellä Somerolla. Kylän väkiluku vuonna 2011 oli 38, mikä teki siitä Someron kylistä väkiluvultaan 37. suurimman ja entisen Somerniemen kylistä yhdeksänneksi suurimman yhdessä Härjänojan kanssa. Vesanoja sijaitsee Someron ja Somerniemen suurimman järven Painion rannalla, ja sen naapurikyliä ovat Keltiäinen idässä, Palikainen lännessä ja Salkola pohjoisessa. Kylässä ei ole omaa koulua vaan Vesanoja on yhdessä Keltiäisten, Härjänlahden ja Härjänojan kylien kanssa aiemmin kuulunut Keltiästen koulupiiriin, ja keltiäisten koulun lakattua vuonna 1991 koulua on käyty Oinasjärvellä. Keltiäisissä on myös lähin kauppa, ainoa Someron vielä jäljellä olevista kyläkaupoista. Kylän luonnonympäristöä hallitsee Someron ja Paimionjoen vesistön suurin järvi, savipohjainen Painio. Muita järviä ovat kylän pohjoisosien metsäjärvet Vesajärvi, Särkjärvi ja Siikjärvi, jotka kaikki sijaitsevat osaksi Vesanojan, osaksi Keltiäisten kylien alueella. Vesajärvi laskee Painioon kylälle nimensä antanutta Vesanojaa pitkin, Siikjärvi ja Särkjärvi Palikaisten kylän puolella olevaa ojaa pitkin. Isossajaossa kylä on kuulunut samaan jakokuntaan viereisen Keltiäisten kylän kanssa. Kylän kaksi kantataloa ovat olleet Visa ja Kettu, joista ovat vielä olemassa Visan osatalo Erkkala ja Ketun osatalo Takala. Taloista Takala sijaitsee kylän vanhalla tontilla ja muodostaa sekä maisemallisesti että kulttuurihistoriallisesti erittäin arvokkaan kokonaisuuden. Tunnettuihin Vesanojalaisiin kuuluu somerolaisessa kertomusperinteessä esiintyvä Visan tietäjä, jonka kerrotaan muun muassa kävelleen vettä pitkin Painiojärven yli Somerniemen kirkkoon. ==Lähteet== ==Aiheesta muualla== * Luokka:Somerniemen kylät
Visan tietäjä

thumb|right|250px|Näkymä Painiolle Somerniemen kirkkorannasta. Vesanojan kylä on kuvassa etualalla näkyvän saaren takana. Visan tietäjä on somerolaisessa kansanperinteessä esiintyvä tietäjä ja ennustaja Somerniemen Vesanojan kylästä. Hänen kerrotaan ennustaneen, että Somerolla taistellaan vielä niin kovin, että tukki kierii veressä Someron Joensuussa.Virtaranta 1973: 96. Tietäjän kerrotaan kävelleen Vesanojalta Painiojärven poikki Somerniemen kirkkoon vettä pitkin kuivin jaloin ja kirkossa nähneen, miten piru kirjoittaa kirkossa nukkuvien nimiä veriseen hevosenvuotaan. Kun vuota tuli nimistä täyteen, piru venytti sitä hampaillaan saadakseen nimet mahtumaan, mutta ote kirposi ja piru löi päänsä seinään. Tällöin Visan tietäjältä pääsi nauru. Tämä ei kuitenkaan olisi kannattanut, sillä kun tietäjä palasi kirkosta järveä myöten kotiinsa, hänen jalkansa vajosivat veteen jo ensin nilkkaa, sitten polvea myöten.Virtaranta 1973: 183, 231, 274. ==Lähteet== * ===Viitteet=== Luokka:Suomalaiset ennustajat Luokka:Suomalaiset taruhenkilöt Luokka:Suomalainen kansanperinne Luokka:Somerniemi
Bodum

Bodum on tanskalainen keittiötarvikkeita valmistava yritys. Yhtiön perusti vuonna 1944 Kööpenhaminassa Peter Bodum. Bodum tunnetaan vuonna 1974 esitellystä pressopannustaan, jota on myyty lähes 100 miljoonaa kappaletta. Yhtiön pääkonttori sijaitsee Sveitsin Triengenissä. ==Lähteet== ==Aiheesta muualla== * Yhtiön omat sivut Luokka:Tanskalaiset yritykset
Ihmisen perimä

Ihmisen perimä eli genomi tarkoittaa kaikkea ihmisen (Homo sapiens) DNA:han koodattua perintöainesta geenit mukaan lukien, joka on varastoitunut 23 kromosomipariin sekä mitokondrio DNA:han. 22 näistä kromosomipareista ovat autosomeja; 23. pari eli sukupuolikromosomit X ja Y määräävät ihmisen sukupuolen ja sukupuoliset ominaisuudet. Ihmisen yksinkertainen eli haploidinen kromosomisto käsittää hieman yli kolme miljardia (3 x 109) emäsparia ja noin 20 000–25 000 geeniä. Ihmisen perimän DNA-emäsjärjestys selvitettiin Human Genome Project -tutkimushankkeessa. Vanhinta nykyihmisen perimää, jota tutkijat ovat onnistuneet lukemaan, on löytynyt Saksan Ranisista löytyneissä luunkappaleissa ja sen lisäksi kallossa, joka löytyi vuonna 1950 luolasta Tšekin Zlatý kůňissa. Perimä on 45 000 vuotta vanhaa. == Tutkittuja alueita ja informaatiosisältö == * HLA-DR-alue (human leucocyte antigen complex) sijaitsee kuudennessa kromosomissa 6p21.3 Emäspareilla entropian aste vaihtelee 1.5 ja 1.9 bitin arvoalueella, paitsi Y-kromosomilla arvo on alle 0,9 bittiä emäsparia kohti. Zhandong Liu, Santosh S Venkatesh and Carlo C Maley, Sequence space coverage, entropy of genomes and the potential to detect non-human DNA in human samples, BMC Genomics 2008, 9:509, , fig. 6, using the Lempel-Ziv estimators of entropy rate. yhteensä (XX) yhteensä (XY) 1 2 3 4 5 6 7 8 9 10 11 12 13 14 15 16 17 18 19 20 21 22 X Y miljoonaa emäsparia (Mbp)Chromosome lengths from Human Genome Assembly Information - Assembly Statistics for GRCh37.p7, retrieved 2012-03-11 3,194 3,098 250 243 198 192 181 171 159 146 142 136 135 134 115 107 103 90 82 78 59 63 48 51 155 59 megatavua (raw data)megabytes = megabasepairs × (2 bits / base pair) × (1 byte / 8 bits) 799 775 62 61 50 48 45 43 40 37 35 34 34 33 29 27 26 23 20 20 15 16 12 13 39 15 megatavua (gzip-pakattua FASTA formaatissa) Human Genome ProjectUCSC Genome Bioinformatics, Feb. 2009, (hg19, GRCh37) gzipped plaintext FASTA file, includes header information. Converted from MiB to MB. These are generally larger than the theoretically possible values, and in fact usually larger than the number of bytes of raw binary data. 949Full data set Sum of other columns is XX=979 XY=938 73 79 64 62 59 55 50 47 40 43 43 43 31 29 27 25 25 24 18 20 12 12 49 8 Emäsparien entropian aste bittiä per emäspari 1.77Average of other columns weighted by chromosome length 1.75 1.82 1.80 1.82 1.82 1.83 1.82 1.81 1.83 1.59 1.83 1.84 1.59 1.56 1.53 1.66 1.82 1.87 1.58 1.86 1.82 1.62 1.83 1.80 0.84 == Katso myös == *Karyotyyppi ==Lähteet== == Aiheesta muualla == Genomi Luokka:Genomiikka
Poem@home

Poem@home oli BOINC-alustalla toiminut hajautetun laskennan projekti. Projektia ylläpidettiin Karlsruhen yliopistossa. Projekti mallinsi proteiineja käyttäen Anfinsenin dogmaa. Projekti lopetettiin lokakuussa 2016 kun saatiin tarpeeksi talon sisäistä laskentatehoa. == Aiheesta muualla == *poem@home unitedboincissa *projektin kotisivut Luokka:Proteiinit Luokka:Hajautetut järjestelmät
David Baker

David Baker (s. 6. lokakuuta 1962) on yhdysvaltalainen biokemisti ja komputationaalinen biologi, joka kehittää uusia tapoja tutkia kolmiulotteisia proteiinin muotoja. Baker on biokemian professori. Hän on valmistunut Washingtonin yliopistosta, jossa hän johtaa yli 30-henkistä Bakerin laboratorioa.University of Washington Members. Bakerille myönnettiin vuoden 2024 Nobelin kemianpalkinto yhdessä Demis Hassabisin ja John Jumperin kanssa. Bakerin laboratorio on kehittänyt Rosetta-algoritmin proteiinien rakenne- ennustukselle, jota käytetään hajautetun laskennan projektissa nimeltä Rosetta@home. Projekti tähtää sekä proteiinikompleksien että yksittäisten polypeptidiketjujen rakenteellisten mallien tuottamiseen. ==Lähteet== == Aiheesta muualla == *University of Washington Luokka:Yhdysvaltalaiset biokemistit Luokka:Vuonna 1962 syntyneet Luokka:Elävät henkilöt Luokka:Nobelin kemianpalkinnon saajat
Richard Bonneau

Richard Bonneau on amerikkalainen tietokonebiologi, joka kehittää metodeja tutkia eri asioiden biologisia mekanismeja ja menetelmiä löytää proteiinien kolmiulotteisia malleja. Bonneau on apulaisprofessori () New Yorkin yliopistossa. Bonneau työskentelee David Bakerin laboratoriossa Washingtonissa. Washingtonissa hänellä on merkittävä osuus Rosetta -nimisen proteiinien kolmiulotteiseen mallintamiseen pyrkivän ohjelman kehittämisessä. Bonneau on naimisissa ja hän asuu Greenwich Villagessa. ==Katso myös== *Human Proteome Folding Project *Rosetta@home *World Community Grid Luokka:Yhdysvaltalaiset biokemistit Luokka:Syntymävuosi puuttuu Luokka:Elävät henkilöt
Sahara (albumi)

Sahara on Anna Puun toinen studialbumi, joka julkaistiin 26. toukokuuta 2010. Albumia on myyty tuplaplatinalevyn verran, yli 40 000 kappaletta. Albumin ensimmäinen single "Riko minut" sai ensisoittonsa 16. huhtikuuta 2010 YleX:n aamussa.plaza.fi Viitattu 9.4.2010 Kappaleesta julkaistiin myös musiikkivideo. Toinen single "Onnen viipaleet" julkaistiin kesäkuussa 2010. Albumilta julkaistiin vielä kolmas single, "Sinä olet minä". == Kappaleet == #Riko minut - 2.54 # Anna ja merikarhu - 3.40 # Nopeimmat junat - 3.58 # Ennustaja - 2.55 # Vuoroin vieraissa - 4.01 # Ruusunen - 3.59 # Onnen viipaleet - 2.53 # Sahara - 4.26 # Sinä olet minä - 3.45 # Uskomaton juttu - 3.25 == Arvostelut == * Dome.fi: Dome.fi: Levyarvio * Me Naiset: Me Naiset: Levyarvio * Nyt.fi: Nyt.fi: Levyarvio * Rumba: Rumba: Levyarvio * Soundi: * Stara: == Lähteet == Luokka:Vuoden 2010 albumit Luokka:Anna Puun albumit Luokka:Lasse Kurjen tuottamat albumit Luokka:Knipin tuottamat albumit Luokka:Jukka Immosen tuottamat albumit
Naknekjoki

Naknekjoki on 56 kilometriä pitkä joki Bristol Bay Boroughn aluehallintoyksikössä Yhdysvaltojen Alaskan osavaltiossa. Joki laskee Naknekjärvestä länteen kohti Kvichakinlahtea, joka sijaitsee Beringinmeren Bristolinlahden itäosassa. Sekä Naknekjoki, että -järvi ovat kuuluisia lohirikkaudestaan. Naknekjoen yläjulksulla sijaitsee King Salmonin kylä ja lentokenttä. Yläjuoksu kuuluu Katmain kansallispuistoon. Joen suussa sijaitsevat Naknekin ja Etelä-Naknekin kylät. Luokka:Alaskan joet Luokka:Beringinmereen laskevat vesistöt
Ašgabatin maanjäristys

Ašgabatin maanjäristys oli 5. lokakuuta 1948 tapahtunut maanjäristys Ašgabatissa Turkmenistanissa, joka silloin kuului Neuvostoliittoon. Se on yksi kaikkien aikojen tappavimmista maanjäristyksistä. Historioitsijat ovat yhtä mieltä siitä, että viranomaisten kielto uutisoida kuolonuhrien määrästä ja tuhoista haittasi pelastustöitä. Episentrumi sijaitsi pienessä Gara-Gaudanin kylässä 25 kilometriä Ašgabatista lounaaseen. Tuhot ulottuivat Darreh Gazin alueelle Iraniin. ==Lähteet== Luokka:Vuoden 1948 maanjäristykset Luokka:Turkmenistanin historia
Janne Suni

Janne Suni on suomalainen taiteilijanimellä Tempest tunnettu chiptune-muusikko ja demoryhmä Fairlightin jäsen. Suni tunnetaan parhaiten kappalestaan Acidjazzed Evening, joka voitti vuonna 2000 demotapahtuma Assemblyssa oldskool-sävellysten sarjan. Vuonna 2005 hiphop-tuottaja Timbaland julkaisi Music Televisionille soittoääneksi tekemänsä kappaleen Block Party. Kappale on lähes identtinen Sunin Acidjazzed Eveningin kanssa. Seuraavana vuonna Timbaland tuotti Nelly Furtadon kappaleen Do It, joka pohjautui Block Party -soittoääneen. Suni ja Timbaland ovat päässeet asiassa sovintoon. Sovinnon sisältöä ei ole paljastettu. ==Lähteet== ==Aiheesta muualla== * Artistin omat sivut Luokka:Suomalaiset elektronisen musiikin artistit Luokka:Demoskenen henkilöt Luokka:Syntymävuosi puuttuu Luokka:Elävät henkilöt
Väinö Viipuri

Väinö Ilmari Viipuri (16. kesäkuuta 1903 Räisälä – 17. marraskuuta 1978 Helsinki) oli suomalainen kansakoulunopettaja ja kirjailija. Viipuri valmistui kansakoulunopettajaksi Kajaanin seminaarista 1929. == Teoksia == * Kunnallisneuvos horjahtaa tieltä: ajanvieteromaani. Tammi, 1945. * Kaikki sentään sujuu: pienoisromaani. Helsinki: Valistus, 1948. == Lähteet == * * Kajaanin kaupunginkirjasto: luettelo Kajaanin seminaarin kirjailijoista Luokka:Suomalaiset kirjailijat Luokka:Suomalaiset opettajat Luokka:Vuonna 1903 syntyneet Luokka:Vuonna 1978 kuolleet
Kauko Tervamäki

Kauko Rudolf Tervamäki (6. maaliskuuta 1917 Rautalampi – 13. helmikuuta 2009) oli suomalainen kansakoulunopettaja ja toimittaja. Tervamäki kävi kansakoulun ja opiskeli sitten 1934–1939 Kajaanin seminaarissa valmistuen 1939 kansakoulunopettajaksi. Tervamäki oli ennen sotaa opettajana Paimionkosken koululla Imatralla. Jatkosodassa hän taisteli Kiestingin rintamalla. Sodan jälkeen Tervamäki suoritti nuorisotyönjohtajan kurssin Orivedellä ja oli opettajana Sammalselän koululla Suonenjoella yli 30 vuoden ajan. Hän oli myös sivutoimisesti Savon Sanomien palveluksessa ja jäätyään eläkkeelle 1975 opettajan virasta hän oli vielä 7 vuoden ajan Savon Sanomien toimittajana. == Teoksia == * Suonenjoen osuuskassan toimintakertomus 1909-1954. Suonenjoen osuuskassa, Kuopio 1954 * Hollikyydin aikaan : tarinoita Sisä-Savosta. Sisä- Savon lehti : Suonenjoen osuuspankki : Rautalammin osuuspankki, Suonenjoki/Rautalampi 1988 * Kun pirut ajoivat rukilla : tarinoita Sisä- Savosta II. Sisä-Savon tekstipalvelu, Suonenjoki 1991 (Tervamäen nimimerkillä Kajo Sisä-Savon Lehdessä julkaisemia kotiseutuaiheisia kertomuksia) == Lähteet == * Historian verkkolehti : Suomi sodassa : Suonenjokelaiset veteraanit kertovat : Tervamäen Kauko * Kajaanin kaupunginkirjasto : luettelo Kajaanin seminaarin kirjailijoista == Viitteet == == Aiheesta muualla == * Kauko Tervamäen Sisä-Savon lehteen kirjoittama artikkeli Silvo Sokasta (Suomen Ufotutkijat-foorumi ) Luokka:Suomalaiset toimittajat Luokka:Suomalaiset opettajat Luokka:Vuonna 1917 syntyneet Luokka:Vuonna 2009 kuolleet
Battle of the Sexes

Battle of the Sexes on rap-artisti Ludacrisin seitsemäs studioalbumi. Se julkaistiin 9. maaliskuuta 2010. == Taustatietoa == Albumin piti alun perin olla Ludacrisin ja tämän levy-yhtiö toverin, naisräppäri Shawnnan yhteisalbumi. Albumin nauhoitusten aikana Shawnna kuitenkin jätti Disturbing tha Peace -levy-yhtiön ja solmi uuden levytyssopimuksen R&B-laulaja; T-Painin Nappy Boy Entertainmentin kanssa. Albumi julkaistiin lopulta vain Ludacrisin albumina. Albumilta julkaistiin "Everybody Drunk" -niminen promosingle huhtikuussa 2009. Sillä vierailivat Shawnna ja Lil Scrappy. Albumin ensimmäinen virallinen single "How Low" julkaistiin 8. joulukuuta 2009. 23. helmikuuta 2010 julkaistiin albumin toinen single "My Chick Bad", jolla vierailee Nicki Minaj. Albumin kolmas "Sex Room" -niminen single julkaistaan 20. huhtikuuta 2010. Singlellä vierailee Trey Songz. == Kappaleet == # # # # # # # # # # # # # # # === Deluxe Edition === # * # == Arvostelut == * Allmusic: Allmusic review * The A.V. Club: B+The A.V. Club * Entertainment Weekly: B–Entertainment Weekly * Los Angeles Times: Los Angeles Times * USA Today: USA Today == Lähteet == Luokka:Ludacrisin albumit Luokka:Vuoden 2010 albumit
King Kong – jättiläishirviö

King Kong – jättiläishirviö (, Kingukongu no gyakushu, tunnetaan myös nimellä King Kong kauhun saarella ) on Ishirō Hondan ohjaama japanilainen tieteis-/kauhuelokuva vuodelta 1967. Erickson Se oli Hondan toinen King Kong -aiheinen elokuva. Ensimmäinen oli King Kong vs Godzilla. == Rooleissa == == Lähteet == * === Viitteet === Luokka:King Kong -elokuvat Luokka:Dinosauruselokuvat Luokka:Japanilaiset kauhuelokuvat Luokka:Vuoden 1967 japanilaiset elokuvat Luokka:Ishirō Hondan ohjaamat elokuvat Luokka:Tōhō
Kylmästä lämpimään

Kylmästä lämpimään on suomalaisen reggaeartisti Jukka Pojan 9. kesäkuuta 2010 julkaistu studioalbumi. Sen julkaisi Suomen Musiikki Oy. Albumi sijoittui Suomen virallisen listan toiselle sijalle ilmestymisviikollaan (24/2010). Albumi myi maaliskuussa 2011 kultaa ja elokuussa samana vuonna platinaa. == Kappaleet == Kaikki kappaleet säveltäneet, sanoittaneet ja sovittaneet Sound Explosion Band, Jukka Rousu ja Tommi Tikkanen. # # # # # # # # # # # # === Vinyyliversion bonuskappaleet === # * Anna mun nostaa sut #Elämäni versio #Katkera versio #Viileä versio == Kokoonpano == * Toni Puskala – rummut * Joakim Bachmann – rummut * Kari Hulkkonen – basso * Seppo Salmi – kitara * Jori Hulkkonen – kitara * Tommi Tikkanen – koskettimet * Mamba Assefa – perkussiot * Antti Kana – saksofoni * Juho Viljanen – pasuuna * Janne Toivonen – trumpetti * Helmi Saksala – taustalaulut * Sonja Korkman – taustalaulut * Eero Turkka – huuliharppu kappaleella "Tukoksii" == Arvostelut == * Desibeli.net: Desibeli.net: Levyarvio * Keskisuomalainen: neutraaliKeskisuomalainen: Levyarvio * Rumba: Rumba: Levyarvio * Soundi: Soundi: Levyarvio == Lähteet == Luokka:Jukka Pojan albumit Luokka:Vuoden 2010 albumit
Janne Harju

Janne Kristian Harju (s. 19. joulukuuta 1979 Tyrnävä) on suomalainen yleisurheilija, jonka päälaji on kolmiloikka. Hän edustaa Viipurin Urheilijoita, jota ennen hän on edustanut muun muassa Hyvinkään seudun Urheilijoita, Lahden Ahkeraa ja Leppävaaran Sisua. Häntä ovat valmentaneet Jorma Peltonen, Esa Rinne ja Stefan von Gerich. Harju voitti kolmiloikan Suomen-mestaruuden Vaasassa 2004. SM-hopeaa hän on saanut kuusi kertaa (2001, 2002, 2003, 2005, 2006, 2010) ja pronssia kerran (1998). Sisäratojen SM- kisoissa hän on saavuttanut kultaa vuonna 2004, hopeaa vuosina 2002, 2003 ja 2009 sekä pronssia vuosina 2000 ja 2011. Harju on voittanut kolmiloikan lisäksi SM-mitaleita myös pituushypyssä. Hän voitti hopeaa sekä vuonna 1997 ulkoradoilla ja että vuonna 1998 sisäradoilla. Harju on edustanut Suomea kuudessa ulkoratojen ja kahdessa sisäratojen maaottelussa vuosina 1998–2010. Hänen ennätyksiään ovat 16,11 m kolmiloikassa vuodelta 2001 ja 759 cm pituushypyssä vuodelta 1997. Hänellä on nimissään kaksi kolmiloikan nuorten Suomen ennätystä: 17-vuotiaissa 15,60 m (1996) ja 19-vuotiaissa 16,04 m (1998). == Vuosittainen kehitys kolmiloikassa == Vuosi Tulos Kalevan kisat 1996 15,60 (17-v. SE) 11. (14,49) 1997 15,88 5. (15,36) 1998 16,04 (19-v. SE) pronssia (15,70) 1999 15,95 8. (14,77) 2000 15,82 11. (15,07) 2001 16,11 hopeaa (15,79) 2002 15,82 (16,05 w; 16,02 i) hopeaa (16,05 w) 2003 15,60 hopeaa (15,60) 2004 15,72 kultaa (15,65) 2005 15,39 (15,75 w) hopeaa (15,64 w) 2006 15,66 hopeaa (15,66) 2007 (13,22 i) (ei osallistunut) 2008 15,10 7. (14,73) 2009 15,13 karsiutui (ei tulosta) 2010 15,47 hopeaa (15,40) w = myötätuulitulos i = hallitulos == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Vuonna 1979 syntyneet Luokka:Elävät henkilöt
Tepa

Tepa voi tarkoittaa seuraavia: *Teuvan Pallo, TePa *Tepa (Webby Vanderquack), hahmo Ankronikka-animaatiosarjassa *Tepa (Roy), sivuhahmo Tenavat-sarjakuvassa *TEPA, Sanastokeskus TSK:n termipankki *TEPA, tetraetyleenipentamiini.
Ontologinen kategoria

Ontologinen kategoria voi tarkoittaa seuraavia: * kategoria ontologiassa * ontologinen kategoria kognitiivisessa psykologiassa
L’Enfant du pays

L'Enfant du pays on Rim'K:n ensimmäinen studioalbumi, jonka hän julkaisi 113-yhtyeensä itsenäisen levy-yhtiön Frenesikin kautta vuonna 2004. Levyllä vieraili useita eri muusikoita, kuten Khaled, Zahouania, Karl the Voice ja Janice Leca, sekä yhtye 113. == Kappaleet == # L'enfant du pays (feat. Khaled) # # Le récital (feat. Serex & Faya Dem) # # (feat. Karl the Voice) # GT Hall 13 (feat. 113) # # (feat. Janice Leca) # Interlude # # Rachid System (feat. Zahouania) # Intact (feat. Kery James) # # La liste est longue # Raging Bull (feat. Mafia K'1 Fry) Rim'K - L'Enfant Du Pays discogs.com Viitattu 9.4.2010 ==Listasijoitukset== Vuosi Lista Sijoitus 2004 Les Charts 8 Rim'k - L'enfant du pays lescharts.com Viitattu 9.4.2010 ==Lähteet== Luokka:Vuoden 2004 esikoisalbumit Luokka:Ranskalaiset hip hop -albumit
Vesipallo kesäolympialaisissa 2000

Vuoden 2000 kesäolympialaisten vesipallo järjestettiin 16. syyskuuta - 1\. lokakuuta 2000 Sydneyssä. Tämä oli 23. kerta kun laji oli mukana olympialaisten ohjelmassa. Vesipallo järjestettiin myös miesten lisäksi ensimmäistä kertaa naisille. Mukana oli 231 osanottajaa 13 eri maasta. ==Mitalistit== ===Miehet=== Kultaa Hopeaa Pronssia * * * Attila Vári Zoltán Szécsi Bulcsú Székely Zsolt Varga Tamás Märcz Tamás Molnár Barnabás Steinmetz Tamás Kásás Gergely Kiss Zoltán Kósz Tibor Benedek Péter Biros Rajmund Fodor * * * Irek Zinnurov Dmitri Stratan Revaz Tchomakhidze Marat Zakirov Nikolai Kozlov Nikolai Maksimov Andrei Reketšinski Sergei Garbuzov Dmitri Gorškov Juri Jatsev Roman Balatšov Dmitri Dugin Aleksander Jeryšov * * * Pedrag Zimonjić Jugoslav Vasović Vladimir Vujasinović Nenad Vukanić Aleksandar Šoštar Petar Trbojević Veljko Uskoković Nikola Kuljača Aleksandar Šapić Dejan Savić Aleksandar Ćirić Danilo Ikodinović Viktor Jelenić ===Naiset=== Kultaa Hopeaa Pronssia * * * Taryn Woods Debbie Watson Liz Weekes Danielle Woodhouse Bronwyn Mayer Gail Miller Melissa Mills Simone Hankin Yvette Higgins Kate Hooper Naomi Castle Joanne Fox Bridgette Gusterson * * * Brenda Villa Kathy Sheehy Coralie Simmons Julie Swail Courtney Johnson Maureen O'Toole Nicolle Payne Heather Petri Ericka Lorenz Heather Moody Bernice Orwig Robin Beauregard Ellen Estes * * * Jekaterina Vasiljeva Jelena Smurova Jelena Tokun Irina Tolkunova Julija Petrova Tatjana Petrova Galina Rytova Marija Koroleva Natalja Kutuzova Svetlana Kuzina Marina Akobija Jekaterina Anikejeva Sofija Konuh ==Lopputulokset== ===Miehet=== Sija Maa 4\. 5\. 6\. 7\. 8\. 9\. 10\. 11\. 12\. ===Naiset=== Sija Maa 4\. 5\. 6\. ==Mitalitaulukko== 1\. 1 0 0 1 1\. 1 0 0 1 3\. 0 1 1 2 4\. 0 1 0 1 5\. 0 0 1 1 ==Lähteet== *Sports- Reference: Water Polo at the 2000 Sydney Summer Games 2000 Luokka:Kesäolympialaiset 2000
Kotiteollisuuden diskografia

Tällä sivulla on Kotiteollisuuden diskografia. == Albumit == Albumeista ilmoitettu ainoastaan paras listasijoitus Albumi Sijoitus 4\. (45/2003) 3\. (Viikko 45/2003) 39\. (38/2003) 5\. (10/2002) 1\. (38/2003) ylitti kultarajan vuonna 2003 ja platinarajan vuonna 2004 1\. (13/2005) ylitti kultarajan 2005 2\. (43/2006) ylitti kultarajan vuonna 2006 1\. (34/2008) 1\. (9/2009) ylitti kultarajan vuonna 2009 1\. (10/2011) ylitti kultarajan vuonna 2011 2\. (39/2012) 1\. (28/2013) ylitti kultarajan vuonna 2013 3\. (16/2015) 2\. (42/2016) 1\. (39/2018) 1\. (20/2021) \- == Singlet ja EP:t == * * * * * * * * * * * * * * * * * * * * * * , ylitti kultarajan 2008 * * * Soitellen sotaan (2011) * Raskaat veet (2011) * Kalevan miekka (2011) * * Yötä vasten (2013) * Maailmanloppu (2013) * Hyvien puolella (2013) * Silmä silmästä, hammas hampaasta (2013) * Helvetti jäätyy (2014) * Emmauksen tiellä (2015) * Kuoleman kurviin (2016) * Viinamäki (2016) * Pukki tulee! Oletko valmis? (2016, yhdessä Viikatteen kanssa) * Varjoihmiset (2017) * Helvetin hieno matka (2017) * Kusipää (2018) * Järjen ääni (2018) * Herttarouva (2021) * Sfinksi (2023) * Susirajalla (2024) * Vanha mies (2024) == Kokoelmat == * Murheen mailla 1996–2007 (2007) * Murheen mailla singlet 1996–2007 (2007) * Murheen mailla II 2007–2014 (2014) == DVD:t == * Kotiteollisuus dvd, ylitti kultarajan 2005 ja platinarajan 2006 * * == Musiikkivideot == * ”Routa ei lopu” (1998) * ”Kädessäni” (2000) * ”Jos sanon” (2000) * ”Ruumiinlaulaja” (epävirallinen, 2000) * ”Rakastaa/ei rakasta” (2002) * ”Valtakunta” (2002) * ”Helvetistä itään” (2003) * ”Minä olen” (2003) * ”Tämän taivaan alla” (2003) * ”Kultalusikka” (2004) * ”Vieraan sanomaa” (2005) (kuvattu kahvila Koivurastissa) * ”Kaihola” (lyhytelokuva, 2005) * ”Iankaikkinen” (2006) * ”Kummitusjuna” (2007) * ”Mahtisanat" (2009) * "Pää kylmänä" (2009) (Sisältää kohtauksia elokuvasta Ralliraita) * "Taivas Tippuu" (2009) * "Raskaat veet" (2011) * "Pappi Puhuu" (2011) * "Kone" (2012) * "Yötä vasten" (2013) * "Maailmanloppu" (2013) * "Helvetti jäätyy" (2014) * "Emmauksen tiellä" (2015) * "Kruuna/Klaava" (2015) * "Viinamäki" (2016) * "Kaiken valtias" (2017) * "Varjoihmiset" (2017) * "Sädekehä" (2018) * "Vääräleuka" (2018) * "Tuoni peiton alla" (2021) * "Saatanan työmaa" (2021) * "Äiti kuolema" (2022) * "Suomi-Perkele" (2024) == Demot == * * * 3. demo (1994) * 4. demo (1994) == Dokumentit == * Rai rai! (2005) == Kirjat == * Murheen mailla – virsiä vuosilta 1996–2005 (2005) * Kotiteollisuus.com - Vittuilua jo vuodesta 2001 (2012) == Lähteet == diskografia Luokka:Diskografiat
Toby Regbo

Toby Finn Regbo (s. 18. lokakuuta 1991 Lontoo, Englanti) on englantilainen televisio-, elokuva- ja teatterinäyttelijä. Hän esittää muun muassa teini- ikäistä Dumbledorea elokuvassa Harry Potter ja kuoleman varjelukset ja nuorempaa Nemo Nobodyä elokuvassa Mr. Nobody. Vuonna 2013 alkaneessa televisiosarjassa Valtiatar hän esitti yhtä päähenkilöistä, Ranskan prinssi Francista, prinssin kuolemaan asti. ==Aiheesta muualla== * Luokka:Englantilaiset näyttelijät Luokka:Vuonna 1991 syntyneet Luokka:Elävät henkilöt
Kateryna Bondarenko

Kateryna Bondarenko (s. 8. elokuuta 1986 Kryvyi Rih, Neuvostoliitto) on ukrainalainen tennispelaaja. Myös hänen siskonsa Alona Bondarenko on tennisammattilainen. Katerynaa valmentaa hänen äitinsä Natalja Bondarenko. == Tennis-ura == Australian avoin tennisturnaus 2008 päättyi naisten nelinpelin osalta Alonan ja hänen siskonsa Kateryna Bondarenkon voittoon. He voittivat finaalissa Shahar Pe'erin ja Viktoryja Azarenkan 2–6, 6–2, 6–4. Heistä tuli toinen sisaruspari, joka on voittanut Grand Slamin. Ensimmäinen oli Williamsin sisarukset. Pariisin Gaz de France -turnauksessa Bondarenko pääsi puolivälierään asti, voittaen Nadja Petrovan ja Juliana Fedakin ennen häviämistään Jelena Dementjevalle. Nelinpelissä hän voitti siskonsa kanssa turnauksen. Pekingin olympialaisissa 2008 Bondarenko hävisi Dementjevalle 6–1, 6–4. Nelinpelissä hän tuli siskonsa kanssa neljänneksi. Australian avoimissa 2009 Bondarenko pudotti 9:nneksi sijoitetun Agnieszka Radwańskan, mutta hävisi kolmannella kierroksella Zheng Jielle. Ranskan avoimissa 2009 hän pääsi kolmannelle kierrokselle ja Wimbledonissa toiselle kierrokselle. Yhdysvaltain avoimissa 2009 Bondarenko voitti ensimmäisellä kierroksella Ana Ivanovicin 2–6, 6–3, 7–6(7). Seuraavilla kierroksilla hän voitti Shenay Perryn ja Anastasija Rodionovan. Neljännellä kierroksella tuli voitto Gisela Dulkosta murskaavasti 6–0, 6–0. Puolivälierässä tuli tappio Yanina Wickmayerille 5–7, 4–6. Bondarenkosta tuli ensimmäinen ukrainalainen naistennispelaaja, joka on päässyt puolivälieriin asti Grand Slam -turnauksessa. == Lähteet == == Aiheesta muualla == * Kateryna Bondarenkon kotisivut * Bondarenkojen yhteiset sivut * Luokka:Ukrainalaiset tennispelaajat Luokka:Vuonna 1986 syntyneet Luokka:Elävät henkilöt
Tathiana Garbin

Tathiana Garbin (s. 30. kesäkuuta 1977 Mestre) on italialainen entinen tennispelaaja. Hänet muistetaan parhaiten Ranskan avoimista vuodelta 2004, kun hän teki suuren yllätyksen voittamalla hallitsevan mestarin ja sen hetkisen maailman ykköspelaajan Justine Heninin toisella kierroksella. Garbin lopetti uransa tammikuussa 2011. == Lähteet == == Aiheesta muualla == * Tathiana Garbin WTA:n sivuilla Luokka:Italialaiset tennispelaajat Luokka:Vuonna 1977 syntyneet Luokka:Elävät henkilöt
Riccardo Zandonai

Riccardo Antonio Francesco Zandonai (28. toukokuuta 1883 – 5. kesäkuuta 1944)Opera.stanford.edu: Riccardo Zandonai oli italialainen säveltäjä, jonka tuotantoon kuuluu veristisiä oopperoita.Encyclopedia.com: Zandonai, Riccardo Hänen kahdestatoista oopperastaan suosituin on Francesca da Rimini (1914).Barbacini Maurizio: Zandonai: Francesca da Rimini - HS.fi - Levyt Muihin lukeutuvat Giulietta e Romeo (1922) ja I cavalieri di Ekebù (1925).Muhi - Verismi Zandonai oli Mascagnin oppilas. Hän toimi Pesaron konservatorion johdossa vuoteen 1943. == Lähteet == Luokka:Italialaiset oopperasäveltäjät Luokka:Vuonna 1883 syntyneet Luokka:Vuonna 1944 kuolleet
The Jackson 5 First National Tour

The Jackson 5 First National Tour oli The Jackson 5 -yhtyeen ensimmäinen kiertue, joka alkoi 2. toukokuuta 1970 ja päättyi joulukuussa 1970. Yhtye esiintyi yhdysvaltain kaupungeissa kuten Bostonissa, Cincinnatissa ja New York Cityssä ja rikkoi ennätyksiä matkan varrella. Yksi konsertti Buffalossa, New Yorkissa jouduttiin peruuttamaan, sillä Michael Jackson sai tappouhkauksia. == Kiertueen päivämäärät == Päivä Kaupunki Valtio Konserttipaikka Yhdysvallat Yhdysvallat Yhdysvallat Yhdysvallat Yhdysvallat 2\. toukokuuta 1970 Philadelphia 19\. kesäkuuta 1970 San Francisco Cow Palace 20\. kesäkuuta 1970 Los Angeles Los Angeles Forum 9\. lokakuuta 1970 Boston Boston Gardens 10\. lokakuuta 1970 Cincinnati Cincinnati Gardens 11\. lokakuuta 1970 Memphis Mid- South Coliseum 16\. lokakuuta 1970 New York Madison Square Garden 17\. lokakuuta 1970 Detroit Olympia Stadium 18\. lokakuuta 1970 Chicago Amphitheatre 11\. marraskuuta 1970 Rochester War Memorial Auditorium 27\. joulukuuta 1970 Charlotte Coliseum 28\. joulukuuta 1970 Greensboro Coliseum 29\. joulukuuta 1970 Nashville Municipal Auditorium 30\. joulukuuta 1970 Jacksonville Coliseum == Lähteet == * Luokka:The Jackson 5:n konserttikiertueet Luokka:Vuoden 1970 konserttikiertueet
Leppävaaran urheilupuisto

Leppävaaran urheilupuisto on liikuntapaikka Espoon Leppävaarassa. Se on Espoon seitsemästä urheilupuistosta suurin. Urheilupuistossa voi harrastaa kesäisin yleisurheilua, jalkapalloa, baseballia, pesäpalloa, salibandyä, katukoripalloa, aerobiciä, ultimatea, suunnistusta ja tennistä sekä talvisin luistelua, hiihtoa, jääkiekkoa ja kaukalopalloa. Urheilupuiston stadionilla on 2 800 katettua istumapaikkaa. Stadionilla on järjestetty muun muassa liikunta- ja näkövammaisten yleisurheilun EM-kilpailut vuonna 2005 ja Kalevan kisat vuonna 2009. Urheilupuiston liikuntapaikat toimivat FC Espoon ja Espoo Exposin kotikenttinä. Stadionin katsomorakennuksessa on kuntosali ja juoksusuora. Urheilupuiston alueella on myös urheiluhalli (893 neliömetriä, 484 istumapaikkaa) ja uimahalli sekä nurmi-, hiekka-, sähly- ja koripallokenttiä. Alueella on myös vuonna 2009 valmistunut jäähalli. Viereisessä maastossa on neljän kilometrin pururata. == Katso myös == * Leppävaaran urheiluhalli * Leppävaaran uimahalli == Lähteet == == Aiheesta muualla == * Leppävaaran urheilupuiston esittely Espoon kaupungin sivustolla Luokka:Espoon urheilupaikat Urheilupuisto Luokka:Suomen urheilukeskukset Luokka:Suomen jalkapallostadionit Luokka:Suomen yleisurheilustadionit
Vesipallo kesäolympialaisissa 2004

Vuoden kesäolympialaisten vesipallo järjestettiin 15. - 29\. elokuuta 2004. Tämä oli 24. kerta kun laji oli mukana olympialaisten ohjelmassa. Mukana oli 255 osanottajaa 13 eri maasta. ==Mitalistit== ===Miehet=== Kultaa Hopeaa Pronssia * * * Tibor Benedek Péter Biros Rajmund Fodor István Gergely Tamás Kásás Gergely Kiss Norbert Madaras Tamás Molnár Ádám Steinmetz Barnabás Steinmetz Zoltán Szécsi Tamás Varga Attila Vári * * * Aleksandar Ćirić Vladimir Gojković Danilo Ikodinović Viktor Jelenić Predrag Jokić Nikola Kuljača Slobodan Nikić Aleksandar Šapić Dejan Savić Denis Šefik Petar Trbojević Vanja Udovičić Vladimir Vujasinović * * * Roman Balašov Revaz Chomakhidze Aleksandr Jeryšov Aleksandr Fjodorov Sergei Garbuzov Dmitri Gorškov Nikolai Kozlov Nikolai Maksimov Andrei Reketšinski Dmitri Stratan Vitali Jurtšik Marat Zakirov Irek Zinnurov ===Naiset=== Kultaa Hopeaa Pronssia * * * Francesca Conti Martina Miceli Carmela Allucci Silvia Bosurgi Elena Gigli Manuela Zanchi Tania di Mario Cinzia Ragusa Giusy Malato Alexandra Araujo Maddalena Musumeci Melania Grego Noemi Toth * * * Georgia Ellinaki Dimitra Asilian Antiopi Melidoni Angeliki Karapataki Kyriaki Liosi Stavroula Kozompoli Aikaterini Oikonomopoulou Antigoni Roumpesi Evangelia Moraitidou Eftychia Karagianni Georgia Lara Antonia Moraiti Anthoula Mylonaki * * * Jacqueline Frank Heather Petri Ericka Lorenz Brenda Villa Ellen Estes Natalie Golda Margaret Dingeldein Kelly Rulon Heather Moody Robin Beauregard Amber Stachowski Nicolle Payne Thalia Munro ==Mitalitaulukko== 1\. 1 0 0 1 1\. 1 0 0 1 3\. 0 1 0 1 3\. 0 1 0 1 5\. 0 0 1 1 5\. 0 0 1 1 == Lähteet == *Sports-Reference: Water Polo at the 2004 Athina Summer Games 2004 Luokka:Kesäolympialaiset 2004
Viulukonsertto (Schönberg)

Arnold Schönberg sävelsi viulukonserttonsa (op. 36) vuosina 1935–1936. Teoksen kantaesityksessä 6. joulukuuta 1940 Leopold Stokowski johti Philadelphian orkesteria ja solistina toimi Louis Krasner.Allmusic.com: Violin Concerto, Op. 36 > Description Konsertto oli ensimmäisiä Schönbergin aloittamia sävellyksiä Yhdysvaltoihin muuton jälkeen. Se oli valmis syyskuussa 1936. Schönberg itse luonnehti teostaan vuonna 1937 äärimmäisen vaikeaksi niin "päälle kuin käsillekin". Teos on sävelletty kokonaan kaksitoistasäveljärjestelmää käyttäen. == Osat == # Poco allegro – Vivace # Andante grazioso # Finale: Allegro == Lähteet == Luokka:Arnold Schönbergin teokset Luokka:Viulukonsertot Luokka:1930-luvun musiikkiteokset
Mikael Inkeroinen

Kari Mikael Inkeroinen (s. 3. joulukuuta 1975 Tohmajärvi) on suomalainen kolmiloikkaaja. Hän edustaa Viipurin Urheilijoita, jota ennen hän on edustanut Vantaan Salamoita, Lahden Ahkeraa, Helsingin Kisa-Veikkoja ja Leppävaaran Sisua. Häntä ovat valmentaneet Antero Aarnio ja Esa Rinne. Inkeroinen on saavuttanut kaksi SM-hopeaa (Seinäjoella 1999 ja Vaasassa 2004) sekä yhden pronssin (Porissa 2005). Sisäratojen SM-kisoissa hän on saavuttanut kultaa vuosina 1997, 1999 ja 2008, hopeaa vuonna 1998 sekä pronssia vuosina 2002, 2005 ja 2009. Inkeroinen on edustanut Suomea kolmessa ulkoratojen ja kolmessa sisäratojen maaottelussa vuosina 1997–2005. Hänen ennätyksiään ovat 15,98 m kolmiloikassa vuodelta 1999, 699 cm pituushypyssä vuodelta 2000 sekä 204 cm korkeushypyssä vuodelta 1995. Nykyään Inkeroinen toimii matematiikan opettajana Otaniemen lukiossa Espoossa. == Vuosittain == Vuosi Tulos Kalevan kisat 1995 15,54 10. (15,03) 1996 15,41 (ei osallistunut) 1997 15,32 (15,62 i) 10. (15,14) 1998 15,45 (15,49 i) 10. (15,20) 1999 15,96 (15,98 i) hopeaa (15,96) 2000 15,67 karsinnan 4. (15,41) 2001 15,45 11. (14,54) 2002 15,85 5. (15,59) 2003 (15,30 i) (ei osallistunut) 2004 15,46 hopeaa (15,46) 2005 15,54 (15,55 w) pronssia (15,54) 2007 14,99 6. (14,99) 2008 14,90 (15,16 i) 8. (14,61) 2009 14,64 (14,91 i) 8. (14,63) 2010 14,71 karsiutui – 9. (14,63) 2011 14,70 karsiutui – 11. (14,40) 2012 14,11 (14,35 w; 14,28 i) karsiutui – 10. (14,11) w = myötätuulitulos i = hallitulos == Lähteet == Luokka:Suomalaiset kolmiloikkaajat Luokka:Vuonna 1975 syntyneet Luokka:Elävät henkilöt
Koiralohi

Koiralohi (Oncorhynchus keta) on yksi tyynenmerenlohien suvun kalalajeista. == Ulkonäkö == Meressä koiralohen väritys on hopeanhohtoisen sinivihreä. Kutuajan lähestyessä se saa purppuranvärisiä laikukkaita raitoja pyrstöevän tuntumaan. Kuteville koiraille kasvaa tyypillisesti suuri koukkuleuka ja ulostyöntyvät hampaat. Koiralohi voi elää 6–7-vuotiaaksi. Alaskan koiralohet saavuttavat sukukypsyyden viiden vuoden iässä. Aikuinen koiralohi painaa tyypillisesti 4,5–10 kiloa ja on keskipituudeltaan noin 60 cm. Suurin kiinni saatu koiralohi pyydystettiin Brittiläisestä Kolumbiasta ja se painoi 16 kiloa ja oli 102 cm pitkä. ==Lisääntyminen== Suurin osa koiralohista kutee pienissä puroissa jokien alajuoksuilla. Osa koiralohista kuitenkin vaeltaa kutemaan 3200 kilometrin matkan Yukonjoessa. Koiralohen poikaset vaeltavat mereen maaliskuun ja heinäkuun välisenä aikana lähes heti kun kykenevät uimaan, toisin kuin muut tyynenmerenlohet. Ne viettävät meressä yhdestä kolmeen vuotta taivaltaen pitkiä matkoja. Koiralohi kutee tyynenmerenlohista viimeisenä marraskuusta tammikuuhun. Kuteneet kalat eivät palaa mereen vaan kuolevat noin kaksi viikkoa jokeen nousun jälkeen. Koiralohet rakentavat kudun aikana pesän, jonne naaras laskee mätimunansa. Tämän jälkeen pesäkuoppa peitetään soralla. Naaras voi laskea jopa 4000 mätimunaa. ==Levinneisyys== Koiralohi esiintyy luontaisesti Tyynenmeren pohjoisosissa Koreassa, Japanissa, Ohotanmeressä, Beringinmeressä, Kamtšatkalla, Tšuktšien niemimaalla, Kuriileilla, Sahalinilla, Habarovskin ja Primorjen aluepiirien vesissä, Kanadassa Brittiläisessä Kolumbiassa sekä Yhdysvaltain alueella länsirannikolla Alaskasta Oregoniin. Neuvostoliitossa koiralohta istutettiin myös Euroopan vesiin Itämereen ja Barentsinmeren Muurmannin rannikolle 1950-1960-luvuilla. Itämeren istutukset eivät menestyneet, mutta laji kotiutui Barentsinmeren vesistöihin. Sieltä peräisin olevia koiralohia on noussut viime vuosinakin Suomenkin puolelle Tenojokeen ja Näätämöjokeen ja ilmeisesti myös kutenut siellä. Ei kuitenkaan ole selvää ovatko kyseessä omat pysyvät lohikannat. == Kalataloudellinen arvo == Koiralohta ei taloudellisesti arvosteta yhtä paljon kuin muita tyynenmerenlohien lajeja. Vähäisen markkina-arvon takia lajia ei Alaskassa juuri kalasteta, sen runsaudesta huolimatta. Koiralohta on perinteisesti käytetty kuivakalana. ==Lähteet== *Chum Salmon (Oncorhynchus keta) NOAA National Marine Fisheries Service *Chum Salmon Alaska Department of Fish and Game ===Viitteet=== == Aiheesta muualla == * * Luontoportti: Koiralohi (Oncorhynchus keta) * ITIS: Oncorhynchus keta * Oncorhynchus keta FAO Fisheries and Aquaculture Department. * Uhanalaisuusarvioinnit USA:n länsirannikolla National Marine Fisheries Service Luokka:Lohikalat
Revonlahden vaakuna

Revonlahden vaakuna oli Revonlahden kunnan tunnus. Vaakunan aihe perustuu seudun vanhimman emäseurakunnan Saloisten (aikaisemmin Salo, ”metsäseutu”) pitäjänsinettiin, ja siinä käytetty aaltokoro viittaa kunnan nimen jälkiosaan. Vaakunan selitys on ”sinisessä kentässä aaltokoroinen tyviö, josta kasvaa kolme kuusta, saatteena lakioittain kolme kuusisakaraista tähteä, kaikki hopeaa.” Vaakunan ovat suunnitelleet Markus Niinimaa ja Kaj Kajander, ja Revonlahden kunnanvaltuusto hyväksyi sen kokouksessaan 13. helmikuuta 1967. Sisäasiainministeriö vahvisti vaakunan käyttöön 3. tammikuuta 1968. Vaakuna jäi epäviralliseksi kotiseutuvaakunaksi 1973 Revonlahden muodostettua Paavolan kanssa Ruukin kunnan. == Lähteet == * * Revonlahti Luokka:Revonlahti
Luettelo Helsingin kaupungin lautakunnista

Tämä on luettelo Helsingin kaupungin lautakunnista ja johtokunnista. * Asuntolautakunta * Asuntotuotantotoimikunta * Eläintarhan johtokunta * Henkilöstökeskus * Henkilöstön kehittämispalvelut -liikelaitoksen (Oiva Akatemia) johtokunta * Helsingin Energia -liikelaitoksen johtokunta * Helsingin Satama -liikelaitoksen johtokunta * HKL-liikelaitoksen johtokunta * Kaupunginmuseon johtokunta * Kaupunginorkesterin johtokunta * Helsingin taidemuseon johtokunta * Kaupunkisuunnittelulautakunta * Kiinteistölautakunta * Kulttuuri- ja kirjastolautakunta * Kunnan keskusvaalilautakunta * Liikuntalautakunta * MetropoliLabin johtokunta * Nuorisolautakunta * Opetuslautakunta * Palmia-liikelaitoksen johtokunta * Pelastuslautakunta * Rakennuslautakunta * Ruotsinkielisen työväenopiston johtokunta * Sosiaalilautakunta * Suomenkielisen työväenopiston johtokunta * Taloushallintopalvelu liikelaitoksen (Talpa) johtokunta * Tarkastuslautakunta * Teknisen palvelun lautakunta * Terveyslautakunta * Yleisten töiden lautakunta * Ympäristölautakunta == Aiemmat lautakunnat == === Lakkautettu 2009 === * Helsingin Vesi -liikelaitoksen johtokunta * Joukkoliikennelautakunta * Liikepalvelulautakunta * Satamalautakunta * Tekninen lautakunta == Lähteet == * Lautakunnat
Paavolan vaakuna

Paavolan vaakuna oli Paavolan kunnan tunnus. Vaakunan aihe viittaa uittoväylänä tärkeään Siikajokeen ja sahateollisuuteen. Vaakunan selitys on ”sinisessä kentässä kaksi hopeista, yläreunaltaan sahakoroista ja alareunaltaan aaltokoroista hirttä.” Vaakunan on suunnitellut Olof Eriksson, ja Paavolan kunnanvaltuusto hyväksyi sen kokouksessaan 13. toukokuuta 1967. Sisäasiainministeriö vahvisti vaakunan käyttöön 4. syyskuuta samana vuonna. Vaakuna jäi epäviralliseksi kotiseutuvaakunaksi 1973 Paavolan muodostettua Revonlahden kanssa Ruukin kunnan. == Lähteet == * * Paavola Luokka:Paavola (kunta)